钦定古今图书集成/理学汇编/文学典/第146卷 > 《叶梦得石林燕语》 > 《集句表》
## 钦定古今图书集成/理学汇编/文学典/第146卷 > 《叶梦得石林燕语》 > 《集句表》

旧大朝会等庆贺，及春秋谢赐衣、请上听政之类，宰
相率百官奉表，皆礼部郎官之职，唐人谓之南宫舍
人。元丰官制行，谓之“知名表郎官。”礼部别有印，曰“知
名表印”，以其从上官一人掌之。大观后，朝廷庆贺事
多非常例，郎官不能得其意，蔡鲁公乃命中书舍人
杂为之，既又不欲有所去取，于是参取首尾，或摘其
一两，联次比成之，故辞多不伦，当时谓之“集句表。”礼
部所撰，惟《春秋两谢赐衣表》而已。